ഭദ്രം ഉദ്ഘാടനവും സമ്ബൂര്ണ വാക്സിനേഷന് പ്രഖ്യാപനവും വടക്കാഞ്ചേരി: വ്യാപാരികളെയും കുടുബാഗങ്ങളെയും ഉള്പ്പെടുത്തിക്കൊണ്ട് വ്യാപാരി വ്യവസായി ഏകോപന സമിതി ജില്ലാ കമ്മിറ്റി നടപ്പിലാക്കുന്ന ഭദ്രം സുരക്ഷാ പദ്ധതിയുടെ ഉദ്ഘാടനവും സമ്ബൂര്ണ വാക്സിനേഷന് പ്രഖ്യാപനവും വടക്കാഞ്ചേരി വ്യാപാരഭവനില് നടന്നു. ജില്ലാ പ്രസിഡന്റ് കെ.വി അബ്ദുള് ഹമീദ് ഉദ്ഘാടനം ചെയ്തു. യൂണിറ്റ് പ്രസിഡന്റ് കെ.അജിത്കുമാര് മല്ലയ്യ അദ്ധ്യക്ഷനായി. പദ്ധതിയില് അംഗങ്ങളായ വ്യാപാരിയോ, കുടുബാംഗമോ മരണപ്പെട്ടാല് 10 ലക്ഷം രൂപ മരണാനന്തര അനുകൂലമായി നല്കും. ചികിത്സയ്ക്കായി 5 ലക്ഷം രൂപയും നല്കും. ഒരംഗം മരണപ്പെട്ടാല് മറ്റ് അംഗങ്ങളില് നിന്നും 100 രൂപ വീതം സ്വീകരിച്ചാണ് പദ്ധതി നടപ്പിലാക്കുന്നത്. കൊവിഡ് പ്രതിരോധം മെച്ചപ്പെടുത്തുന്ന തിന്റെ ഭാഗമായി സമ്ബൂര്ണ വാക്സിനേഷന് പദ്ധതിക്ക് വ്യാപാരികള് തുടക്കമിട്ടതായും ഭാരവാഹികള് അറിയിച്ചു. വടക്കാഞ്ചേരി വ്യാപാരഭവനില് നടന്ന ഭദ്രം പദ്ധതിയുടെ ഉദ്ഘാടനം കെ.വി അബ്ദുള് ഹമീദ് നിര്വഹിക്കുന്നു.